Γκλίζε 667

Ο Γκλίζε 667 (142 G. Scorpii) είναι τριπλό αστρικό σύστημα στον αστερισμό του Σκορπιού το οποίο απέχει περίπου 6,8 pc (23,6 έτη φωτός) από τη Γη. Και οι τρεις αστέρες του συστήματος έχουν μάζες μικρότερες από τον Ήλιο. Υπάρχει 12ου μεγέθους αστέρας σε κοντινή απόσταση από το τριπλό αστρικό σύστημα, αλλά δεν είναι βαρυτικά συνδεδεμένος με αυτό. Με γυμνό μάτι, το σύστημα φαίνεται να είναι ένα ενιαίο αχνό άστρο μεγέθους 5,89. Το σύστημα έχει σχετικά υψηλή ιδία κίνηση, που υπερβαίνει το ένα δευτερόλεπτο του τόξου ανά έτος. Τα δύο φωτεινότερα αστέρια σε αυτό το σύστημα, τα G667 Α και GJ 667 Β, είναι σε τροχιά το ένα γύρω από το άλλο σε μέση γωνιακή απόσταση 1,81 δευτερόλεπτο του τόξου με υψηλή εκκεντρότητα στο 0,58. Στην εκτιμώμενη απόσταση από αυτό το σύστημα, αυτό είναι ισοδύναμο με το φυσικό διαχωρισμό σε περίπου 12,6 AU, ή σχεδόν 13 φορές τον διαχωρισμό της Γης από τον Ήλιο. Η εκκεντρική τροχιά φέρνει το ζευγάρι στην πιο κοντινή απόσταση σε 5 AU και στην πιο μακρινή σε 20 AU, που αντιστοιχεί σε μια εκκεντρότητα στο 0,6. Η τροχιά αυτή διαρκεί περίπου 42,15 χρόνια για να ολοκληρωθεί και το τροχιακό επίπεδο έχει κλίση σε γωνία 128° ως προς τη γραμμή της όρασης από τη Γη. Το τρίτο αστέρι, GJ 667 C, περιστρέφεται γύρω από το ζευγάρι GJ 667 AB σε γωνιακή απόσταση περίπου 30", η οποία ισοδυναμεί σε μία ελάχιστη απόσταση 230 AU.

 Το μεγαλύτερο αστέρι στο σύστημα, o Gliese 667 A (GJ 667 A), είναι κύριας ακολουθίας τύπου K με αστρική ταξινόμηση K3V. Έχει περίπου το 73% της μάζας του Ήλιου και το 76% της ηλιακής ακτίνας, αλλά ακτινοβολεί μόνο περίπου το 12-13% της φωτεινότητας του Ήλιου. Η συγκέντρωση των στοιχείων εκτός από το υδρογόνο και το ήλιο η οποία στην ορολογία των αστρονόμων ονομάζεται μεταλλικότητα, είναι πολύ χαμηλότερη από αυτή του Ήλιου με μια σχετική αφθονία γύρω στο 26% της ηλιακής. Το εμφανές οπτικά το μέγεθος του αστέρα αυτού είναι 6.29, το οποίο με βάση των εκτιμώμενη απόσταση του, δίνει ένα απόλυτο μέγεθος περίπου 7,07 (υποθέτοντας αμελητέα εξάλειψη από διαστρική ύλη). Όπως ο πρωτογενής, έτσι και ο δευτερογενής αστέρας Gliese 667 Β (GJ 667 Β) είναι κύριας ακολουθίας αστέρας τύπου K, αν και έχει μια ελαφρώς μεταγενέστερη αστρική ταξινόμηση K5V. Έχει μάζα περίπου το 69% του Ήλιου, ή το 95% της πρωτογενούς μάζας, και αυτή είναι που ακτινοβολεί περίπου το 5% της ηλιακής οπτικής φωτεινότητας. Το φαινόμενο μέγεθος του 667 B είναι 7,24, δίνοντας ένα απόλυτο μέγεθος περίπου 8,02. Ο Gliese 667 C είναι το μικρότερο αστέρι στο σύστημα, με μόνο περίπου 31% της μάζας του Ήλιου και το 42% της ηλιακής ακτίνας, σε τροχιά περίπου 230 AU από το ζευγάρι Gliese 667 AB. Είναι ένας ερυθρός νάνος που ταξινομείται ως Μ 1.5. Αυτός ο αστέρας ακτινοβολεί μόνο το 1,4% από τη φωτεινότητα του Ήλιου από τη εξωτερική ατμόσφαιρα, με μία σχετικά ψυχρή ενεργή θερμοκρασία 3.700 Κ. Αυτή η θερμοκρασία είναι αυτή που αποδίδει την κόκκινη λάμψη που είναι χαρακτηριστική των αστέρων τύπου M. Το φαινόμενο μέγεθος του αστέρα είναι 10.25, δίνοντας το απόλυτο μέγεθος του στο 11.03. Είναι γνωστό ότι υπάρχει ένα σύστημα με δύο πλανήτες: υπάρχουν ισχυρισμοί για μέχρι και επτά πλανήτες , αλλά αυτό μπορεί να είναι λάθος λόγω αποτυχίας στην καταγραφή του θορύβου στην ακτινική ταχύτητα δεδομένων. Η κατάσταση του ερυθρού νάνου αστέρα θα επιτρέψει σε οποιουσδήποτε πλανήτες για να λάβουν ελάχιστες ποσότητες υπεριώδους ακτινοβολίας. Mε μετρήσεις ακτινικής ταχύτητας του Gliese 667 έχουν ανακαλυφθεί δύο επιβεβαιωμένοι εξωπλανήτες: Gliese 667 Cb (GJ 667 Cb) και Gliese 667 Cc (GJ 667 Cc). Υπάρχουν ενδείξεις για άλλους πέντε πλανήτες που περιστρέφονται γύρω από το τριπλό αστρικό σύστημα. Ο Cb ανακοινώθηκε μαζί με άλλους 29 πλανήτες από το Ευρωπαϊκό Νότιο Παρατηρητήριο (HARPS) στις 19 Οκτωβρίου 2009. Ο Cc ανακοινώθηκε επισήμως στις 2 Φεβρουαρίου 2012 από ερευνητές του πανεπιστημίου του Γκέντιγκεν ως ένας από τους καταλληλότερους να διαθέτουν νερό και ως εκ τούτου να υποστηρίζουν ζωή. «MLO 4». SolStation. Ανακτήθηκε στις 29 Ιουνίου 2013. εξωπλανήτης χώρους τέχνης:«Gliese 667». Orion's Arm. Ανακτήθηκε στις 29 Ιουνίου 2013. «Gliese 667». Open Exoplanet Catalogue. Ανακτήθηκε στις 29 Ιουνίου 2013.